**Nagyér Község Önkormányzati Képviselőtestületének**

**6/2014.(VIII.28.)**

**önkormányzati rendelete**

###### AZ ÖNKORMÁNYZAT SZERVEZETI ÉS MŰKÖDÉSI

**SZABÁLYZATÁRÓL**

Nagyér Község Önkormányzati Képviselőtestülete (a továbbiakban: Képviselő-testület) az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

 **Általános rendelkezések**

**1.§** (1) Az önkormányzat hivatalos megnevezése: Nagyér Község Önkormányzata

(2) Az önkormányzat székhelye: 6917 Nagyér, Szabadság u. 33.

(3) Az önkormányzat működési területe: Nagyér község közigazgatási területe

**2.§ (1)** Az önkormányzati jogok és kötelezettségek gyakorlására jogosult képviselőtestület elnevezése: Nagyér Község Önkormányzati Képviselőtestülete.

**(**2) A képviselő-testület székhelye: 6917 Nagyér, Szabadság u. 33.

**3.§** Az önkormányzat szervei:

a.) a polgármester,

b.) a képviselőtestület Vagyonnyilatkozatok kezelésével megbízott bizottsága, valamint Közbeszerzési és selejtezési bizottsága.

c.)3 Csanádalberti Közös Önkormányzati Hivatal (továbbiakban: Hivatal).

**4.§** (1) Az önkormányzat körbélyegzője: felső köríven Nagyér Község Önkormányzata – középen a Magyar Köztársaság címerrel.

(2) A képviselőtestület körbélyegzője: felső köríven Képviselőtestület - középen a Magyar Köztársaság címerrel, alsó köríven Nagyér.

(3)4 A Hivatal körbélyegzője: –köríven a Csanádalberti Közös Önkormányzati Hivatal Nagyéri Kirendeltsége felirat, középen a Magyar Köztársaság címerrel.

(4) A polgármester körbélyegzője: felső köríven Polgármester, középen a Magyar Köztársaság címerrel, alsó köríven Nagyér felirat.

**5.§** Az önkormányzat hivatalos honlapjának címe: [www.nagyér.hu](http://www.nagyér.hu)

**6.§** Az önkormányzat jelképei: a címer, a zászló és a pecsét. A képviselőtestület az önkormányzat jelképeit és azok használatának rendjét külön rendeletben szabályozza.

**Az önkormányzat feladatai és hatásköre**

**7.§** Az önkormányzat által ellátott kötelező feladatokat, azok ellátásának módját a
rendelet ***1. számú melléklete*** tartalmazza.

**8.§** Az önkormányzat önként vállalt feladatai:

a) nappali szociális ellátás biztosítása,

b) civil szervezetek támogatása

**9.§** (1)5 A képviselőtestület a szociális rászorultságtól függő egyes pénzbeli, valamint a természetbeni ellátásokról szóló 5/2015. (II.27.) önkormányzati rendeletben a települési támogatással, továbbá a köztemetéssel kapcsolatos hatásköröket a polgármesterre ruházza. A képviselőtestület az önkormányzat vagyonáról és a vagyongazdálkodás szabályairól szóló 2/2013.(II.13.) önkormányzati rendeletben, az abban meghatározott feltételek bekövetkezése esetén - 500 ezer forint alatt - a helyben szokásos piaci érték figyelembe vételével a polgármesterre ruházza az ingatlan eladási ára meghatározásának és az értékesítésről való döntésnek a jogát.

(2) A polgármester az átruházott hatáskörben hozott döntésekről a soron következő rendes ülésen beszámol a testületnek.

**A képviselőtestület szervezete, működése**

**10.§** 1,6 A képviselőtestület tagjainak száma: 5 fő, 1 fő főállású polgármester, és 4 fő képviselő, akik közül 1 fő - a képviselőtestület által választott - társadalmi megbízatású alpolgármester. A társadalmi megbízatású alpolgármester tiszteletdíjára a polgármester tesz javaslatot. A polgármester, az alpolgármester és a képviselők nevét az ***1. sz. függelék*** tartalmazza.

**11.§** A képviselőtestület havonta – a júliusi szünetet kivéve általában minden hónap utolsó pénteki napján – tart ülést.

**12.§** Halaszthatatlan ügyek tárgyalására a testület rendkívüli ülést tart.

**13.§** Az ülések helye: a Nagyéri Alkotóház, illetve a Zöld Béka diákpanzió, közmeghallgatás esetén az önkormányzat nagyterme.

**14.§** A képviselőtestület ülése határozatképes, ha azon 3 fő képviselő jelen van.

**15.§** Minősített többséghez legalább 3 fő képviselő egybehangzó szavazata szükséges.

**16.§** A képviselőaz ülés megkezdése előtt köteles távolmaradását bejelenteni a polgármesternek. Amennyiben ezt elmulasztja, távolmaradását igazolatlannak kell tekinteni.

**Interpelláció, kérdés**

**17.§** (1) Interpelláció az olyan tartalmú kérdés, amely az önkormányzat kötelező vagy önként vállalt feladataira, továbbá az önkormányzat valamely intézményének tevékenységére vonatkozik.

(2) Az interpellációt a rendes ülést legalább két nappal megelőzőenkell a polgármesternél benyújtani. Az interpellált a rendes ülésen szóban – kivételesen a képviselőtestület hozzájárulásával, azt követő 15 napon belül írásban - köteles válaszolni. Az írásban adott választ a legközelebbi rendes ülésen ismertetni kell.

(3) Az interpelláló az ülésen – írásbeli válasz esetén a legközelebbi rendes ülésen – nyilatkozik a válasz elfogadásáról. A képviselőtestület a válasz elfogadásáról külön határozattal dönt.

**18.§** (1) A kérdés a polgármesterhez vagy a napirend más előterjesztőjéhez - előzetesen szóban vagy írásban –, vagy a testületi ülésen az előterjesztés elhangzása után szóban tehető fel a napirend tárgyával kapcsolatban. Az „egyebek” napirendi pontban napirenden kívüli kérdés is feltehető.

(2) A kérdésre a választ szóban azonnal – vagy legkésőbb az ülést követő 15 napon belül írásban – meg kell válaszolni.

**19.§** A képviselőtestület az interpellációra és a kérdésre adott válasz időtartamát esetenként meghatározhatja.

 **Munkaterv, előterjesztés**

**20.§** A képviselőtestület az üléseit éves munkaterv alapján tartja. A munkatervben nem szereplő ülések rendkívüli testületi ülésnek számítanak.

**21.§** (1) A munkatervet a polgármester állítja össze. A munkaterv elkészítéséhez javaslatot kell kérni a képviselőktől, az intézményvezetőktől, és a helyi civil szervezetek képviselőitől.

(2) Az adott évre vonatkozó munkatervet a képviselőtestület legkésőbb a februári rendes testületi ülésen fogadja el.

(3)A munkaterv tartalmaznia kell:

a) a testületi ülések – továbbá a közmeghallgatás - tervezett időpontját,

b) napirendjét,

c)7

d) az egyes napirendekhez külön meghívottak megnevezését.

**22.§** (1) Előterjesztésnek minősül:

a) önkormányzati rendelet megalkotására, valamint határozathozatalra irányuló javaslat

b) egyéb, a munkatervben nem szereplő, de döntést igénylő ügyre vonatkozó
javaslat

c) beszámolók valamely feladat elvégzéséről, valamely szerv tevékenységéről,

d) tájékoztatók: minden olyan a képviselő-testület részére benyújtott írásos
anyag, melyben nem szükséges képviselőtestületi döntés és melynek
célja a testület tájékoztatása.

(2) Előterjesztés benyújtására jogosultak:

a) polgármester,

b) települési képviselő,

c) képviselőtestület bizottsága,

d) jegyző,

e) a napirend megtartására felkért más előadó.

(3) Kizárólag írásban nyújthatók be:

a) rendelet-tervezet, rendelet módosítását igénylő előterjesztések,

b) pénzügyi tárgyú előterjesztések,

c) személyi döntést, állásfoglalást igénylő előterjesztések,

d) önkormányzati tárulás létrehozására, társuláshoz való csatlakozásra irányuló előterjesztések,

e) intézmény alapítására, megszüntetésére irányuló előterjesztések,

f) munkaterv

g) valamennyi hatósági döntést igénylő ügy

h) szolgáltatási díjakat érintő előterjesztések.

**23.§** Azokat az előterjesztéseket, amelyek a meghívó kiküldéséig nem készíthetők el, a testületi ülés megkezdéséig írásban kell a képviselők rendelkezésére bocsátani.

**24.§** Szóbeli előterjesztéseknél a döntés tervezet képviselők részére történő előzetes írásbeli rendelkezésre bocsátása nem kötelező.

**A képviselőtestület ülésének összehívása, vezetése**

**25.§** A polgármesteri és az alpolgármesteri tisztség egyidejű betöltetlensége,
illetőleg tartós akadályoztatásuk esetén a képviselő-testület ülését a legidősebb képviselő (korelnök) hívja össze és vezeti.

**26.§** A rendes ülésre szóló meghívót az ülés előtt legalább 5 nappal, a rendkívüli
ülésre szóló meghívót az ülés előtt legalább 1 nappal kell megkapniuk a képviselőknek és a meghívottaknak.

**27.§** (1) Rendkívüli ülés összehívására irányuló kezdeményezést a polgármesterhez kell az ülés tervezett időpontja előtt legalább 3 nappal írásban benyújtani. Az indítványban meg kell jelölni a rendkívüli ülés javasolt időpontját és a napirendjére
vonatkozó javaslatot.

(2) Rendkívüli ülésen kizárólag a meghívóban szereplő napirend tárgyalható.

(3) Amennyiben a képviselőtestület rendkívüli ülésének összehívására halasztást nem tűrő, azonnali intézkedést igénylő ügyben kerül sor, abban az esetben a meghívóra és a napirendi pontra vonatkozó írásbeliség mellőzhető azzal, hogy csak az ülés összehívására alapot adó napirend tárgyalható és a testületi ülés idejét és a napirendet a település honlapjára ebben az esetben is fel kell tenni.

(4) A (3) bekezdésben írt esetben az ülés

a) telefonon keresztül történő szóbeli meghívással,

b) egyéb szóbeli meghívással,

c) interneten küldött üzenettel is összehívható.

**28.§** (5) Az ülésre meg kell hívni:

a) a képviselőket,

b) valamennyi napirendi ponthoz a jegyzőt állandó tanácskozási joggal,

c) a napirendi pontok előadóit az őket érintő napirendi pontokhoz tanácskozási joggal,

d)8 a Nagyéri Polgárőr Egyesület, és a Nagyéri Nyugdíjas Klub vezetőit tanácskozási joggal.

**29.§** (1) A meghívónak tartalmaznia kell:

a) az ülés helyét, kezdésének időpontját,

b)9 a javasolt napirendeket,

c) az ülést összehívó aláírását

(2) A meghívóhoz mellékelni kell az írásbeli előterjesztéseket. Amennyiben a
a meghívás meghatározott napirendi ponthoz kapcsolódik, úgy a meghívott részére csak az erre vonatkozó írásbeli előterjesztéseket kell mellékelni.

**30.§** (1) A testületi ülések időpontjáról a polgármester tájékoztatja a lakosságot az ülés meghívójának a Hivatal hirdetőtáblájára való kifüggesztésével és a település honlapjára való felhelyezésével. A tájékoztatást legalább az ülést megelőző 5. napon el kell végezni.

(2) A lakosságot a rendkívüli testületi ülésről is tájékoztatni kell a napirendi pontoknak Hivatal hirdetőtábláján való kifüggesztésével.

(3) A meghívót – napirendi pontokat - minden esetben fel kell tenni a település honlapjára is.

**31.§** A határozatképtelen ülést – amennyiben az előterjesztésben (előterjesztésekben) való döntés (döntések) nem halasztható a következő rendes testületi ülésig – a határidőhöz kötött döntés határnapját megelőzően változatlan napirenddel ismételten össze kell hívni. Ekkor a napirendi ponthoz (pontokhoz) készült előterjesztést (előterjesztéseket) nem kell ismételten megküldeni a képviselők számára.

**32.§** A képviselőtestület ülésein:

a) a képviselők tanácskozási és szavazati joggal rendelkeznek,

b) a jegyző állandó tanácskozási joggal rendelkezik,

c) a napirendhez meghívott az adott napirendre vonatkozóan tanácskozási joggal rendelkezik,

d) a hallgatóság sem tanácskozási, sem szavazati joggal nem rendelkezik.

**33.§** Az ülést vezető jogkörei:

a) jelenléti ív alapján számszerűen megállapítja az ülés határozatképességét, név
szerint az igazoltan és igazolatlanul távollévő képviselőket,

b) javaslatot tesz az ülés napirendjére,

c) tárgyalásra bocsátja a napirendi pontokat,

d) szünetet rendelhet el,

e) lezárja a vitát,

f) szavazásra bocsátja a döntési javaslatokat,

g) megállapítja a szavazás eredményét és kihirdeti a döntést,

h) lezárja a napirendi pontok tárgyalását,

i) biztosítja az ülés rendjét,

j) a napirendek megtárgyalásának végén bezárja az ülést

**34.§** (1 ) A napirendek tárgyalási sorrendje:

a) polgármesteri beszámoló a két ülés közötti tárgyalásokról, eseményekről,

b) beszámoló a lejárt határidejű határozatok végrehajtásáról,

c) rendeletalkotást igénylő napirendi pontok,

d) a határozat meghozatalát igénylő napirendi pontok,

e) határozathozatalt nem igénylő napirendi pontok,

f) interpellációk,

g) kérdések,

h) egyéb közérdekű bejelentések.

(2) A képviselőtestület az (1) bekezdésben meghatározott tárgyalási sorrendtől
ügyrendi javaslatra eltérhet.

(3) A rendes ülésen a képviselők bármelyike indítványozhatja egyéb kérdések megvitatását, napirendre vételét, napirend elhagyását, elnapolását, melyről a képviselőtestület vita nélkül egyszerű többséggel dönt. Az erre irányuló javaslatot a napirendek meghatározásáról szóló képviselőtestületi döntés előtt kell előterjeszteni.

**35.§** (1) A napirendi pont tárgyalásának rendje:

a) az előterjesztő szóbeli kiegészítést tehet az írásos előterjesztéshez,

b) az előterjesztés előadójához a testület tagjai, a tanácskozási joggal meghívottak kérdést intézhetnek, melyre a vita előtt választ kell adni,

c) vita az előterjesztéssel kapcsolatban,

d) módosító javaslatok megtétele,

e) az előterjesztő a vita lezárása után összefoglalja a vitát, válaszol a hozzászólásokra, az elhangzott észrevételekre,

f) napirend vitájának lezárása,

g) döntés a módosító javaslatokról,

h) döntés az eredeti előterjesztésben szereplő döntési javaslatról,

i) a szavazás eredményének ismertetése, a döntés kihirdetése.

(2) A napirend tárgyalása során a hozzászólás a jelentkezések sorrendje szerint történik.

(3) A szavazás előtt a jegyző részére minden esetben biztosítani kell a hozzászólás jogát, amennyiben törvényességi szempontból kíván észrevételt tenni.

**A tanácskozás rendjének fenntartása**

**36.§** Az ülést vezető az ülés rendjének fenntartása érdekében:

a) figyelmezteti azt a hozzászólót, aki eltér a tárgyalás napirendjétől, akinek a
tanácskozáshoz nem illő, másokat sértő a megfogalmazása

b) rendreutasítja azt, aki a képviselőtestülethez méltatlan magatartást tanúsít

c) a képviselő kivételével kizárja az ülésről a rendbontót, ha az a)-b) pontokban

foglalt intézkedései eredménytelenek.

**A döntéshozatali eljárás**

**37.§** (1) A polgármester a módosító indítványokat az eredeti javaslatot megelőzve
bocsátja szavazásra. A képviselőtestület a módosító indítványokról elhangzásuk sorrendjében dönt.

(2) A módosító indítványt előterjesztője a szavazás megkezdése előtt visszavon-
hatja.

(3) Szavazni személyesen, „igen”-nel, vagy „nem”-mel lehet. A képviselő tartózkodhat is a szavazástól.

**38.§** A szavazás történhet nyíltan vagy titkosan.

**39.§** (1) A nyílt szavazás kézfelemeléssel vagy név szerinti szavazással történik.

(2) Név szerinti szavazás elrendelésére bármely képviselő javaslatot tehet. A
javaslatról a képviselőtestület egyszerű szótöbbséggel, vita nélkül dönt.

(3) Név szerinti szavazás esetén az ülés vezetője abc sorrendben sorolja fel a települési képviselők nevét, akik nevük elhangzásakor „igen”, „nem”, „tartózkodom” szavakkal fejezik ki álláspontjukat. A szavazás eredményét az ülés vezetője állapítja meg, és a névszerinti szavazási eljárást és eredményét szó szerint veteti az ülésről készült jegyzőkönyvbe.

**40.§** (1) A titkos szavazás lebonyolításáról ad hoc bizottság gondoskodik. A bizottság feladata a titkos szavazás szabályainak ismertetése, a szavazólapok elkészítése, a titkosság feltételeinek biztosítása, a szavazatok összeszámlálása.

(2) A titkos szavazás eredményét a bizottság külön jegyzőkönyvbe foglalja, melyet a képviselőtestületi ülés jegyzőkönyvéhez kell csatolni.

**41.§** Minősített többség szükséges a helyi önkormányzatokról szóló törvényben
szabályozott eseteken kívül:

a) a képviselőtestület át nem ruházható hatáskörében hozott minden döntéséhez,

b) önkormányzati tulajdon elidegenítéséhez.

c)10

**42.§** (1) Amennyiben a szavazásra bocsátott javaslat nem kapja meg az elfogadásához szükséges szavazati arányt, akkor az ülés vezetője szünetet rendelhet el, majd a szünet után újra szavazásra bocsátja a javaslatot.

(2) Ha a javaslat a megismételt szavazáson sem kapja meg az elfogadásához szükséges szavazati arányt, akkor az eredeti javaslatot abban az esetben kell a legközelebbi ülésre ismételten napirendre tűzni, ha a döntésre törvényi kötelezettség teljesítése miatt van szükség.

**43.§**11 A személyes érintettség bejelentésének elmulasztása esetén a döntéshozatali eljárást meg kell ismételni, melyből az érintett képviselőt ki kell zárni. Amennyiben az érintett az ügyben a polgármester, abban az esetben a kizárásról szóló javaslatot, és az ismételt döntéshozatali eljárást az alpolgármester terjeszti elő, illetve vezeti le. Ha az érintettség bejelentésének elmulasztása következtében megismételt döntéshozatali eljárás miatt – ezzel okozati összefüggésben - kár keletkezett, annak megtérítése iránt a képviselőtestület igényt támaszthat.

**Határozat, rendelet**

**44.§** (1) A képviselőtestület határozatainak számozását évente újra kezdi. A határozatok számozása adott éven belül folyamatosan történik.

(2) A normatív határozatok számozása nem különül el a határozatok számozásától, azok sorába illeszkedik.

(3) A határozat megjelölése tartalmazza:

a) a határozat tárgyát,

b) a határozat számát arab számmal,

c) meghozatalának évét, hónapját és napját,

d) a „határozat” kifejezést.

(4) 12

(5) A határozat a továbbiakban tartalmazza:

e) a képviselő-testület elnevezését és döntését

f) szükség szerint a végrehajtás határidejét

g) a végrehajtásért felelős megnevezését.

h) a normatív határozat közzétételére a rendelet közzétételének szabályai vonatkoznak

(6) A normatív határozatot a Hivatal hirdetőtábláján való kifüggesztéssel kell kihirdetni.

**45.§** A jegyző a határozatokról nyilvántartást vezet, mely tartalmazza:

a) a határozat számát,

b) a határozat tárgyát,

c) a végrehajtás határidejét,

d) a végrehajtásért felelős megnevezését.

**46.§** (1) A polgármesternél rendelet alkotását kezdeményezheti:

a) a képviselő

b) a képviselőtestület bizottsága

c) a jegyző

d) civil szervezet képviselője

(2) A rendeletalkotási kezdeményezésnek tartalmaznia kell:

a) a szabályozás indokát, valamint

b) a szabályozásra vonatkozó érdemi javaslatot.

(3) A polgármester a jegyző bevonásával megvizsgálja a kezdeményezést majd azt a képviselő-testület elé terjeszti.

(4) A képviselőtestület dönt a rendeletalkotás szükségességéről. A mennyiben egyetért a kezdeményezéssel, abban az esetben meghatározza az előkészítés menetét, szükség esetén szakértőt kér fel.

(5) A rendelet-tervezet normaszövegének elkészítése a jegyző feladata.

(6) A rendelet kihirdetése a Hivatal hirdetőtábláján történő kifüggesztéssel történik.

(7) A rendeletet a kihirdetését követően fel kell tenni a település honlapjára.

**47.§** (1) A képviselőtestület a rendeleteinek számozását évente újra kezdi. A rendeletek számozása adott éven belül folyamatosan történik.

(2) A képviselőtestület által alkotott rendelet megjelölése:

a) a képviselőtestület teljes, kiírt neve,

b) a rendelet sorszáma arab számmal,

c) a rendelet kihirdetésének ideje,

d) az „önkormányzati rendelet” kifejezés,

e) a rendelet címe.

(3) 12

**48.§** A kihirdetett rendeletekről a jegyző nyilvántartást vezet, mely tartalmazza:

a) a rendelet számát,

b) a rendelet tárgyát,

c) a megalkotás időpontját,

d) a hatálybalépés időpontját,

e) a módosító vagy hatályon kívül helyező rendelet számát, hatálybalépésének

időpontját.

**A jegyzőkönyv**

**49.§** A jegyzőkönyv a Magyarország helyi önkormányzatairól szóló törvényben írtakon túl tartalmazza:

a) 12

b) a távol maradt képviselők nevét, a távollét okát,

c) napirendi pontonként az előadók nevét, szóbeli előterjesztés esetén annak
rövid tartalmát,

d) a hozzászólók nevét, az elhangzott hozzászólások lényegét,

e) a hozzászólást szó szerint, ha azt a képviselő kéri, vagy a testület úgy dönt,

f) az elhangzott bejelentéseket, interpellációkat és kérdéseket, az azokkal
kapcsolatos válaszokat

g) a polgármester, a jegyző aláírását, dátumot, pecsétet.

**50.§** (1) A képviselőtestület üléséről a jegyzőkönyv egy példányban készül.

(2) A jegyzőkönyv a Hivatalban, munkaidőben megtekinthető.

**A közmeghallgatás**

**51.§** (1) A képviselőtestület – szükség szerint –, de évente legalább egy alkalommal közmeghallgatást tart.

(2) A közmeghallgatáson elhangzott kérdésekre, javaslatokra lehetőleg azonnal
válaszolni kell. Amennyiben a közérdekű kérdés, javaslat az ülésen nem válaszolható meg, arra a polgármesternek 15 napon belül írásban kell válaszot adnia a kérdező részére. A válaszról a képviselőtestületet a soron következő rendes ülésen tájékoztatni kell.

(3) A közmeghallgatás összehívására – mely egyben testületi ülés -, az ülés vezetésére, a tanácskozás rendjére, a döntéshozatalra, a szavazás rendjére, módjára, a jegyzőkönyv készítésére az e rendeletben foglaltak az irányadó azzal, hogy a lakosság a közmeghallgatás keretében elhangzó napirendekhez hozzászólhat, véleményt nyilváníthat.

**A polgármester, az alpolgármester, a jegyző**

**52.§** A polgármester megbízatását főállásban látja el.

**53.§** A képviselőtestület 1 fő társadalmi megbízatású alpolgármestert választ.

**54.§**13 A jegyzőt akadályoztatása esetén a Csanádalberti Közös Önkormányzati Hivatal pénzügyi ellenjegyzésre jogosult pénzügyi főtanácsosa helyettesíti. A jegyző

tartós akadályoztatása esetén – távollétének időtartamára – a kormányhivatal vezetője ideiglenes hatállyal más jegyzőt bíz meg a jegyzői feladatok ellátására.

**A közös önkormányzati hivatal**

**55.§** (1) A képviselőtestület Ambrózfalva, Csanádalberti és Pitvaros Községek Önkormányzati Képviselőtestületeivelközös önkormányzati hivatalt alakít és tart fenn.

(2) A Hivatalhoz tartozó települések együttes ülést tartanak:

a) a Hivatal éves költségvetésének megállapítására, és a gazdálkodásról szóló beszámoló elfogadására,

b) a Hivatalt alkotó önkormányzatok polgármestereinek – a napirend megjelölését is tartalmazó - együttes ülés megtartására irányuló kezdeményezésére.

(3) Az együttes testületi ülést a (2) bekezdés a) pontjában meghatározott esetekben a székhely település polgármestere a székhely településre, a (2) bekezdés b) pontjában foglalt esetben az együttes ülés megtartását kezdeményező testület polgármestere a saját településére hívja össze.

(4) Az együttes testületi ülést, az összehívás helye szerinti polgármester vezeti le.

(5) Az együttes ülést vezető polgármester a települések nevének abc szerinti sorrendjében kéri fel a határozati javaslatok testületenkénti megszavaztatására a polgármestereket.

(6)14 Az együttes ülésről egy jegyzőkönyv készül, melybe a határozatok mindegyik testület esetében külön-külön, az adott testület saját folyamatos határozati sorszámozásának megfelelően kerülnek bele. Az együttes ülésen elfogadott rendeletek sorszámozására ugyanez a szabály vonatkozik.

(7) Az együttes testületi ülés jegyzőkönyvét a polgármesterek és a jegyző írják alá.

**A képviselő-testület bizottságai**

**56.§** (1)17 A Képviselőtestület állandó bizottságai:

a) A Vagyonnyilatkozatok Kezelésével Megbízott Bizottság, valamint

b) a Selejtezési Bizottság.

A bizottságok elnökből és egy tagból állnak.

 (2) A bizottságok elnökeit és tagjait a képviselőtestület választja meg. A bizottságok tagjainak névsorát a rendelet ***1. számú függeléke*** tartalmazza.

(3) A Vagyonnyilatkozatok kezelésével megbízott bizottság feladata:

a) vagyonnyilatkozatok vizsgálata,

b) önkormányzati képviselő összeférhetetlenségének megállapítására irányuló

kezdeményezés kivizsgálása,

c) **2**

(4)18 A Selejtezési Bizottság eljárása és feladata:

a) A bizottságot a polgármester hívja össze és átadja részére az önkormányzat, illetve intézményei tulajdonában lévő feleslegesnek minősített vagyontárgyakról készített feljegyzést, mely egyben a selejtezési kezdeményezés dokumentumai.

b) A bizottság - szükség esetén külső szakértő bevonásával – jegyzőkönyvet készít a selejtezési munkaszakaszok írásbeli dokumentálásra.

c) A bizottság a selejtezendő vagyontárgyakról selejtezési jegyzék kapcsolásával elkészíti javaslatát

d) A selejtezési javaslat alapján a polgármester dönt a vagyontárgy további hasznosításáról, illetve megsemmisítéséről.

**57.§** (1) A képviselő-testület meghatározott feladatok ellátására – többek között a képviselő-testület hatáskörébe tartozó választások, titkos szavazások lebonyolítására – elnökből és egy tagból álló ideiglenes bizottságot hozhat létre, melynek feladat- és hatáskörét, a létrehozással egyidejűleg határozza meg.

(2) Az ideiglenes bizottság megbízatása a feladat elvégzéséig, vagy az erről
szóló jelentésnek a képviselőtestület által történő elfogadásáig tart.

**Záró rendelkezések**

**58.§** (1) Ez a rendelet a kihirdetésé követő napon lép hatályba.

(2) A rendelet hatálybalépésével egyidejűleg hatályát veszti az önkormányzat szervezeti és működési szabályzatáról szóló 4/2011.(III.13.) önkormányzatirendelet és az azt módosító 1/2013.(I.15.), valamint a 12/2013.(XII.13.) önkormányzati rendeletek.

Lőrincz Tibor Dr. Sarkadi Péter

 polgármester jegyző

**Kihirdetve:** 2014. augusztus 28. napján.

 Dr. Sarkadi Péter

 jegyző

**1** Módosította a 7/2014. (X.22.) önk. rendelet 1.§-a, hatályos: 2014.10.22. 19:50

**2** Hatályon kívül helyezte a 7/2014. (X.22.) önk. rendelet 2.§-a, hatályos: 2014.10.22. 19:50

**3** Módosította a 4/2014. (II.27.) önk. rendelet 1.§-a, hatályos: 2015.03.01.

**4** Módosította a 4/2014. (II.27.) önk. rendelet 2.§-a, hatályos: 2015.03.01.

**5** Módosította a 4/2014. (II.27.) önk. rendelet 3.§-a, hatályos: 2015.03.01.

**6** Módosította a 4/2014. (II.27.) önk. rendelet 4.§-a, hatályos: 2015.03.01.

**7** Hatályon kívül helyeztea 4/2014. (II.27.) önk. rendelet 5.§-a, hatályos: 2015.03.01.

**8** Módosította a 4/2014. (II.27.) önk. rendelet 6.§-a, hatályos: 2015.03.01.

**9** Módosította a 4/2014. (II.27.) önk. rendelet 7.§-a, hatályos: 2015.03.01.

**10** Hatályon kívül helyeztea 4/2014. (II.27.) önk. rendelet 8.§-a, hatályos: 2015.03.01.

**11** Módosította a 4/2014. (II.27.) önk. rendelet 9.§-a, hatályos: 2015.03.01.

**12** Hatályon kívül helyeztea 4/2014. (II.27.) önk. rendelet 10.§-a, hatályos: 2015.03.01.

**13** Módosította a 4/2014. (II.27.) önk. rendelet 11.§-a, hatályos: 2015.03.01.

**14** Módosította a 4/2014. (II.27.) önk. rendelet 12.§-a, hatályos: 2015.03.01.

**15** Módosította a 4/2014. (II.27.) önk. rendelet 13.§-a, hatályos: 2015.03.01.

**16** Módosította a 14/2015. (IX.16.) önk. rendelet 1.§-a, hatályos: 2015.09.17.

**17** Módosította a 18/2015. (XI.23.) önk. rendelet 1.§-a, hatályos: 2015.11.23. 18:45

**18** Módosította a 18/2015. (XI.23.) önk. rendelet 2.§-a, hatályos: 2015.11.23. 18:45

19 Módosította a 2/2016.(II.11.) önk. rendelet 1.§-a, hatályos: 2016. február 12.

***1. számú melléklet*** *19*

**Az önkormányzat által ellátott kötelező feladatok, és azok ellátásának módja**

1. **Nagyér község Önkormányzatának kötelező önkormányzati feladatellátását szolgáló társulások:**

**a.) egységes óvodai-bölcsődei nevelés**: Pitvaros Mikrotérsége Óvodai, Bölcsődei Nevelési Intézményi Társulás

székhelye: 6914 Pitvaros, Kossuth u. 30.

**b.)** 15**igazgatás:** Csanádalberti Közös Önkormányzati Hivatal

székhelye: 6915 Csanádalberti, Fő út 30.

**c.) belső ellenőrzés:** Makói Kistérség Többcélú Társulása

székhelye: 6900 Makó, Széchenyi tér 22.

**d.) szociális ellátás és gyermekjóléti feladatok**: Alapszolgáltatási Központ és Gyermekjóléti Szolgálat

székhelye: 6913 Csanádpalota, Kálmány L. u. 9.

**e.) egészségügy (ügyeleti szolgálat)**: Makói Kistérség Többcélú Társulása

székhelye: 6900 Makó, Széchenyi tér 22.

**2. Nagyér község Önkormányzata által kormányzati funkciók szerint ellátott kötelező alaptevékenység**

011130 Önkormányzatok és önkormányzati hivatalok jogalkotó és általános

 igazgatási tevékenysége

013320 Köztemető-fenntartás és –működtetés

013350 Az önkormányzati vagyonnal való gazdálkodással kapcsolatos feladatok

022010 Polgári honvédelem ágazati feladatai, a lakosság felkészítése

041231 Rövid időtartamú közfoglalkoztatás

041232 Start-munkaprogram téli közfoglalkoztatás

041233 Hosszabb időtartamú közfoglalkoztatás

041236 Országos közfoglalkoztatási program

041237 Közfoglalkoztatási mintaprogram

045160 Közutak, hidak, alagutak üzemeltetése, fenntartása

064010 Közvilágítás

066010 Zöldterület kezelés

066020 Város-, községgazdálkodási egyéb szolgáltatások

074031 Család és nővédelmi egészségügyi gondozás

081045 Szabadidősport- (rekreációs sport-) tevékenység támogatása

082044 Könyvtári szolgáltatások

082092 Közművelődés-hagyományos közösségi kulturális értékek gondozása

086020 Helyi, térségi közösségi tér biztosítása, működtetése

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

104037 Intézményen kívüli gyermekétkeztetés

106020 Lakásfenntartással, lakhatással összefüggő ellátások

***1. sz. függelék***

**Képviselő-testület névsora:**

**Polgármester** Lőrincz Tibor

**Alpolgármester** Deák Péter

**Képviselők**  Csávás Zoltán

 Czirbus Imre

 Czollner János

**Vagyonnyilatkozatok Kezelésével Megbízott Bizottság névsora:**

**Elnök:** Czollner János

**Bizottsági tag:** Csávás Zoltán

**A Selejtezési Bizottság névsora:**

**Elnök:** Csávás Zoltán

**Bizottsági tag:** Czollner János